《答分守魏大夫》
宋代·李复

坐忆金台别，于今十四年。
新恩乘五马，北首渡三川。
县急均鹾户，边停助饷钱。
晋民衣食薄，移柱听调弦。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。